Lilita Ozoliņa

**Lilita Ozoliņa** (dzimusi  Rīgā, mirusi ) bija latviešu teātra un kino aktrise.

## Dzīvesgājums
Dzimusi Rīgā 1947. gadā bijušā Latvijas armijas virsnieka Arvīda Ozoliņa un viņa sievas Albertīnas ģimenē, kas Otrā pasaules kara laikā bija devusies bēgļu gaitās uz Vācijā, bet pēc kara beigām atgriezās Latvijā.

Mācījās Rīgas Kinostudijas tautas kinoaktieru studijā, līdztekus 1966. gadā sāka strādāt J. Raiņa Latvijas PSR Valsts Akadēmiskajā Dailes teātrī. Lilitas pirmā kinoloma bija Velta spēlfilmā "Kad lietus un vēji sitas logā" (1967), kuru uzņēma režisors Aloizs Brenčs.

1971. gadā Lilita Ozoliņa absolvēja studijas Jāzepa Vītola Latvijas Mūzikas akadēmijas aktieru fakultātē, kļuva populāra ar Vijas lomu filmā "Ezera sonāte" (1976) un Martas lomu filmā "Ilgais ceļš kāpās" (1981).
Pēc PSRS sabrukuma viņa pameta darbu Rīgas Kinostudijā, bet turpināja strādāt Dailes teātrī, piedalījās arī Latvijas Nacionālā teātra un M. Čehova Rīgas Krievu teātra izrādēs.

Mirusi  75 gadu vecumā. Apbedīta Raiņa kapos.

Meita Liliāna Ozoliņa, sabiedrisko attiecību speciāliste, bijusi televīzijas kanāla MTV Latvija direktore.

## Lomas teātrī

* Ārste, Fogta sieva (H. Ibsena "Brands", 2023)
* Henrieta Iskariota (S. A. Girga "Pusnakts šovs ar Jūdu Iskariotu", 2022)
* Kīra māte (O.Lutsa "Pavasaris", 2022)
* Lomā ("Dailes kanons. Ozoliņa. Zariņš", 2021)
* Smiļģa māte (M.Zālītes "Smiļģis", kopš 2022)
* Marianna (R.Ezeras "Zemdegas", 2021)
* Māte (F.Zellera "Māte", 2020)
* De Rozmonda kundze (K.Hemptona "Bīstamie sakari", 2019)
* Alise (Š.Grenana "Alvas sieviete", 2019)
* Loma (J.Kļavas "Atzīšanās", 2018)
* Grāfiene Matilde Šardēna, saukta Moda (K.Higinsa "Harolds un Moda", 2017)
* Lielā Mamma (T.Viljamsa "Kaķis uz nokaitēta skārda jumta", 2017)
* Peningtone (N.Keiva "Bannija Manro nāve", 2017)
* Hercogiene (O.Vailda "Doriana Greja portrets", 2017)
* Vecmāmiņa (R.Tomā "8 mīlošas sievietes", 2016)
* Olga (B.Makaveras "Pikaso sievietes", 2014)
* Žanna de Breja (Ē.E.Šmita "Milēdija", 2014)
* Regīna (M.Ivaškeviča "Izraidītie", 2014)
* Biedrene Čina (D.H.Hvanga "M.Butterfly", 2013)
* Misis Merivedera, Džeina Fonteina, Dienvidnieku dāma (M.Mičelas "Vējiem līdzi", 2013)
* Čigāniete, Dāma, Tauta (K.Lāča, J.Elsberga, E.Mamajas "Oņegins", 2013)
* Aktrise (Kļima "Mēdeja. Teātris", 2012)
* Mazbērzu māte (R.Blaumaņa "Trīnes grēki", 2012)
* Džuljetas aukle (V.Šekspīra "Romeo un Džuljeta", 2012)
* Braunas jaunkundze (R.Kūnija, Dž.Čepmena "Ar vīru nav viegli", 2011)
* Eleonora Dūze (O.Eskina "Duets", 2010)
* Regīna (N. Ikstenas "Regīna", 2010)
* Marina, alkoholiķe (M.Bogavacas "Ka tavu tēti!", 2010)
* Pelīte (I.Erkēņa "Kis kis - ņau ņau", 2009)
* Vecmāmuļa (F.Dostojevska "Spēlmanis. Kūrorta piedzīvojumi", 2009)
* Enna (H.Satona "Psihs", 2008)
* Citeles kundze (T.Bernharda "Varoņu laukums", 2008)
* Karaliene Margarita (V.Gombroviča "Ivonna, Burgundijas princese", 2007)
* Ingrīda (M.Zālītes "Pērs Gints nav mājās", 2007),
* Anna Doroteja Tērbuša (Ē.E.Šmita "Izvirtulis", 2006)
* Sievasmāte (E.Dārziņa, R.Paula, J.Jurkāna "Melanholiskais valsis", 2005)
* Marta (E.Olbija "Kam no Vulfa kundzes bail?", Rīgas Krievu drāmas teātris, 2004)
* Indrānu māte (R.Blaumaņa "Indrāni", 2004)
* Ķengurmāte (improvizācijā "Laimīgu ceļu, Kristofer Robin", 2003)
* Maitre d'hotel (E.Ādamsona "Sapņu pīpe", 2003)
* Lūvise (A.Lindgrēnes "Ronja — laupītāja meita", 2002)
* Luize Šarlote (M.Zālītes "Tobāgo!", 2001)
* Annes māte (R.Blaumaņa "Īsa pamācība mīlēšanā", 2001)
* Aža (R.Blaumaņa "Pazudušais dēls", Rīgas Krievu drāmas teātris, 2000)
* Velta (J.Skopa "Klāra šurp vairs neatlidos", 2000)
* Teiksma Dundura kundze (T.Vaildera "Kā tikt pie vīra", 1999)
* Raganu barvede, Sieviete pie kapa (K.Orfa "Mistērijas", 1999)
* Māte (Raiņa "Pūt, vējiņi!", 1998)
* Šarlote Ivanovna (A.Čehova "Ķiršu dārzs", 1998)
* Eda (A.Nikolai "Taurenīt, taurenīt...", 1997)
* Margo (R.Tomā "Fredijs", 1997)
* Hesione Hašebaja (Dž.B.Šova "Lauzto siržu nams", 1997)
* Alise (A.Strindberga "Nāves deja", Rīgas Krievu drāmas teātris, 1996)
* Ivonna (Ž.Feido "Dāmu šuvējs", 1996)
* Dāma (K.Greiema "Vējš vītolos", 1996)
* Eiridike (Sofokla "Oidips un Antigone", 1995)
* Leonora (P.Korneija "Sids", 1995)
* Lisjēna (Ž.Feido "Pie galantās vāverītes", 1994)
* Pjereta (R.Tomā "Astoņas mīlošas sievietes", 1993)
* Redžīna Hidense (L.Helmanes "Lapsiņas", 1993)
* Misis Ērline (O.Vailda "Lēdijas Vindermīres vēdeklis", 1992)
* Rebeka Vesta (H.Ibsena "Rosmersholma", 1992)
* Hope (A.Eglīša "Jolanta Durbe", 1991)
* Sēlija (S.Šeparda "Prāta meli", 1990)
* Elza (A.Fugarda "Ceļš uz Meku", 1990)
* Mazmeita, Anna (A.Eglīša "Kazanovas mētelis", 1989)
* Svētceļniece (A.Kasonas "Rītausmas dāma", 1988)
* Loma / (A.Čaka "Mūžības skartie", 1987)
* Ārija (Raiņa "Indulis un Ārija", 1987)
* Severīna (P.Pētersona "Mirdzošais un tumši zilais", 1987)
* Valdniece (R.Tagores "Tumšā mitekļa valdnieks", 1986)
* Anda (P.Putniņa "Mūsu dēli", 1986)
* Pegija (K.Būzas "Sievietes, sievietes...", 1986)
* Made (M.Zālītes "Tiesa", 1985)
* Teresa Pansa (M.de Servantesa "Dons Kihots", 1984)
* Kaimiņienes mazmeitiņa, Gaisma (M.Māterlinka "Zilais putns", 1982)
* Leontīne (Ā.Alunāna "Džons Neilands", 1982)
* Malda (P.Putniņa "Uzticības saldā nasta", 1981)
* Izabella (F.Bruknera "Elizabete, Anglijas karaliene", 1980)
* Alise Folknere (A.Konana-Doila "Šerloks Holmss", 1979)
* Alla Šindina (A.Gelmana "Mēs, apakšā parakstījušies...", 1979)
* Jaunsilu Marija (Ā.Geikina "Putenī", 1978)
* Hermija (V.Šekspīra "Sapnis vasaras naktī", 1977)
* Klāra (P.Putniņa "Šausmas, Janka sācis jau domāt...", 1975)
* Zemniece (H.Ibsena "Brands", 1975)
* Una Puškare (M.Birzes "Tā nebija pēdējā diena", 1975)
* Kalpone (R.B.Šeridana "Atjautīgā aukle", 1974)
* Sveta (R.Ibrahimbekova "Pa savu ceļu", 1974)
* Vesjolkina (M.Gorkija "Barbari", 1974)
* Morika Mondrukova, prostitūta (I.Bukovčana "Pirms gailis dziedās", 1974)
* Čēlija (B.Džonsona "Volpone", 1973)
* Anne (R.Blaumaņa "Īsa pamācība mīlēšanā", 1973)
* Tamāra (V.Rozova "Situācija", 1973)
* Ansambļa skatos (E.Oproiju "Es neesmu Eifeļa tornis", 1973)
* Hilda (T.Viljamsa "Leguānas nakts", 1973)
* Pāvela māte (J.Druces "Mūsu jaunības putni", 1972)
* Marina (M.Kuliša "Patētiskā sonāte", 1972)
* Pilsone (V.Šekspīra "Ričards III", 1972)
* Viņa (R.Kerndla "Es satiku meiteni", 1971)
* Skaidrīte (A.Griguļa "Uz kuru ostu?", 1971)
* Mudīte (P.Putniņa "Lauzīsim galvas dotajā virzienā", 1970)
* Lokija (A.Gailīša "Tomass Nipernādijs", 1970)
* Zelmiņa (R.Blaumaņa "Indrāni", 1970)
* Mavra (F.Dostojevska "Idiots", 1969)
* Ansambļa skatos (J.Oļešas "Mans - nē, mans - jā", 1969)
* Kāda saimniekmeita (A.Brigaderes "Raudupiete", 1968)
* Ģimnāziste, teātra entuziaste (latviešu teātra simtgadei veltītajā iestudējumā "Lai top!", 1968)
* Pagasta rakstveža sieva (J.Lūša "Medus garša", 1967)
* Meitene (I.Ziedoņa, P.Pētersona "Motocikls", 1967)
* Ingrīda (M.Unta "Kāda būsi, mana pasaule?", 1967)
* Kinostudijas darbiniece (A.Arkanova, G.Gorina "Kāzas Eiropas mērogā", 1967)
* Ņina Ivancova (A.Fadejeva "Viņi dzīvo", 1966)
* Šuvēja (Ž.Anuija "Mežone", 1966)

## Filmogrāfija

* 1967 — "Kad lietus un vēji sitas logā" — *Velta*
* 1968 — "Ceļa zīmes" — *Inga*
* 1969 — "Stari stiklā" — *Asja Rituma*
* 1970 — "Uzbērums" — *Dzidra*
* 1970 — "Klāvs — Mārtiņa dēls" — *Lāsma*
* 1972 — "Peterss" — *Nastja*
* 1972 — "Ceplis" — *epizodē*
* 1973 — "Šahs briljantu karalienei" — *Maiga Strauta*
* 1973 — "Oļegs un Aina" — *Aina*
* 1974 — "Dunduriņš" — *Dēzija*
* 1975 — "Melnā vēža spīlēs" — *Māra*
* 1976 — "Ezera sonāte" — *Vija*
* 1979 — "Nakts bez putniem" — *Ilze*
* 1979 — "Nepabeigtās vakariņas" — *Soņa*
* 1980 — "Cīrulīši" — *Vizma*
* 1981 — "Ilgais ceļš kāpās" — *Marta*
* 1982 — "Salavecīša personiskā dzīve" — *Olga Karpovna*
* 1982 — "Īsa pamācība mīlēšanā" — *Anne*
* 1984 — "Fronte tēva pagalmā" — *Elga*
* 1985 — "Dubultslazds" — *Eva*
* 1985 — "Satiksimies metro" — *Nataša*
* 1986 — "Dubultnieks" — *Ņina*
* 1986 — "Viņš, viņa un bērni" — *Valērija Sņežkova*
* 1989 — "Zītaru dzimta" — *Alvīne Zītars*
* 1990 — "Maija un Paija" — *Pate*
* 1996 — "Anna"
* 2000 — "Biļete līdz Rīgai"
* 2002 — "Čižiks. 7 lidojumi" — *Čižika māte*
* 2004 — "Sarkanā kapela" — *madāma Maeire*
* 2007 — "Svešā dzīve" (LNT seriāls) — *Irēna Barone*
* 2012 — "Eņģeļu māja" (LTV1 seriāls) — *Hermīne Freiberga*
* 2016 — "Melānijas hronika" — *sieviete izsūtījumā*
* 2016 — "Šķiršanās formula" (TV3 seriāls) — *Oskara māte*
* 2018 — "Bille" — *mājas saimniece*

## Apbalvojumi
* PSRS Valsts prēmija par Martas lomu filmā "Ilgais ceļš kāpās" (1983)
* Latvijas PSR Nopelniem bagātā skatuves māksliniece (1981)
* Spēlmaņu nakts teātra balva Gada aktrise (1996)
* Lilitas Bērziņas balva (2008)
* Triju Zvaigžņu ordenis, IV šķira (2009)

## Atsauces

## Ārējās saites

* Kino muzejs
* Fotogrāfija 
* Lilita Ozoliņa izrades.lv